Արտաշես Մամիջանյան

Արտաշես Մկրտչի Մամիջանյան (), հայ խորհրդային ճարտարապետ։ ՀԽՍՀ վաստակավոր շինարար (1960)։ ԽՄԿԿ անդամ 1945 թվականից։

Կենսագրություն 
1938 թվականին ավարտել է Երևանի Կարլ Մարքսի անվան պոլիտեխնիկական ինստիտուտը, աշխատել նույն ինստիտուտի ճարտարապետության ամբիոնում, 1967 թվականից՝ քաղաքացիական և արդյունաբերական շենքերի ճարտարապետության ամբիոնի վարիչ, պրոբլեմային լաբորատորիայի գիտական ղեկավար (1960), պրոֆեսոր (1971)։

Մամիջանյանի գիտական աշխատանքները նվիրված են շինարարական տեխնիկայի և ճարտարապետական արվեստի փոխհարաբերության, ինդուստրիալ տնաշինության զարգացման հարցերին։ Կազմել է ՀՊՃՀ համալիրի գլխավոր հատակագիծը (1950)։

Մամիջանյանի նախագծերով Երևանում կառուցվել են՝
 Հաղթանակի կամուրջը (1943, ինժեներ՝ Սիմոն Հովնանյան)
 Երևանի պոլիտեխնիկական ինստիտուտի գլխավոր (1955), գիտահետազոտական բաժնի (1960) և ռադիո-էլեկտրոնիկայի ֆակուլտետի (1976) մասնաշենքերը
 Մարզական համալիրի (1977)
 Կենտրոնական Բանկի (1983) մասնաշենքերը
 փորձնական բնակելի տներ (1963-1968)
 վարչական շենքեր նաև Աշտարակում և Ստեփանավանում

Պատկերասրահ

Ծանոթագրություններ 

Հայ ճարտարապետներ
Մեղրի քաղաքում ծնվածներ‎
1910 ծնունդներ
1999 մահեր
Հուլիսի 22 մահեր
ՀՊՃՀ շրջանավարտներ
Հայաստանի ճարտարապետների միության անդամներ
Երևան քաղաքում մահացածներ
ԽՄԿԿ անդամներ
ՀԽՍՀ վաստակավոր շինարարներ